Raptorsi bacili Pistonse na koljena (6/11/04) - 2004-11-06
Toronto svladao Deroit njegovim oružjem – snažnom obranom, kolektivnom igrom i doprinosom svih igrača
U NBA ligi sinoć se dogodilo prvo veće iznenađenje. Prvaci Detroit Pistonsi izgubili su od Toronto Raptorsa koji su ih svladali njihovim oružjem – snažnom obranom, kolektivnom igrom i doprinosom svih igrača. Primjera radi, rezervni igrači Tortonta ubacili su 30, a Pistonsa osam koševa. Indiana Pacersi su bili bolji od Boston Celticsa 100-94, a Orlando Magic je pobjedio New Orleans Hornetse pogotkom u posljednjim trenucima igre, 90-89. Tenis. Pobjednica Otvorenog prvenstva Francuske, Ruskinja Anastazija Miškina, eliminirana je u četvrtfinalu turnira u Philadelphiji. Bolja od druge nositeljice Miškine bila je njena zemljakinja Nadia Petrova koja će, pak, u polufinalu igrati protiv još jedne Ruskinje Vere Zvonareve. U međuvremenu, pobjednica Wimbledona Marija Šarapova svladala je brončanu s Olimpijade u Ateni, Aliciu Molik iz Australije. Tenisači nastupaju na turniru u Parizu. I tamo je izbačen drugi nositelj Lleyton Hewitt od kojeg je bio bolji Rus Marat Safin. Sljedeći protivnik Safina bit će Guillermo Canas iz Argentine. Turnir u Parizu posljednji je u seriji Mastersa prije početka Masters Cupa koji će se održati u Houstonu, u Teksasu, 11-og ovog mjeseca. Glavna nagrada tog tunira, na kojem će snage odmjeriti osam tenisača, iznosi 700 tisuća dolara.